কিছু প্রচারপত্র ঢাকা কোর্ট বিল্ডিং-এর উপরে এসে পড়ে। তখন আদালতের অধঃস্তন কেরানীরা সেগুলো কুড়িয়ে নিয়ে আমার আব্বার কাছে পৌঁছে দেয়ার সময় বলেছিল আপনার ছেলের নামেই এতসব কান্ডকারখানা চলছে। আব্বা বোধ হয় খুশিই হয়েছিলেন। কায়েদে আযম যেদিন আসেন সেদিন ঢাকা লোকে লোকারণ্য হয়ে গিয়েছিল। তেজগাঁও থেকে ঢাকার রাস্তায় দু’ধারে অসংখ্য লোক দাঁড়িয়েছিল কায়েদে আযমকে দেখার জন্য। তিনি ঢাকায় এসে মিন্টু রোডের একটা বাড়ীতে ওঠেন। পরবর্তীকালে আইয়ুব খান এটির বহু সংস্কার করে রাষ্ট্রীয় অতিথি ভবন বানিয়েছিলেন।